Disinformaation leviäminen aiheuttaa hämmennystä ja heikentää luottamusta demokraattisiin instituutioihin, uskovat teknologia-alan vaikuttajat.

Pessimistien mukaan digitaalinen teknologia ei vahvistanutkaan kansalaisten valtaa. Päin vastoin kansalaiset ovat digitaalisessa ympäristössä jatkuvan tiedonkeruun ja valvonnan kohteina­

2020-luvusta tulee demokratialle myrskyisä, ja keskeinen syyllinen siihen on uusi digitaalinen teknologia. Verkossa leviävä disinformaatio, kansalaisten lisääntyvä valvonta ja syvenevä epäluulo demokraattisia instituutioita kohtaan ovat syitä sille, miksi uusi teknologia aiheuttaa lähivuosina demokratialle enemmän hallaa kuin hyvää, arvioi lähes puolet tuoreeseen kyselytutkimukseen osallistuneista teknologia-alan asiantuntijoista.